CELEX: 32010D0085
Language: et
Date: 2010-02-09 00:00:00
Title: 2010/85/: Komisjoni otsus, 9. veebruar 2010 , millega kehtestatakse ehitustoodete tuletundlikkuse klassid seoses tsementtasandusmaterjalide, kaltsiumsulfaattasandusmaterjalide ja põrandate sünteetiliste vaiktasanduskihtidega (teatavaks tehtud numbri K(2010) 772 all) (EMPs kohaldatav tekst)

11.2.2010   
            
            
               ET
            
            
               Euroopa Liidu Teataja
            
            
               L 38/17
            
         KOMISJONI OTSUS,
   9. veebruar 2010,
   millega kehtestatakse ehitustoodete tuletundlikkuse klassid seoses tsementtasandusmaterjalide, kaltsiumsulfaattasandusmaterjalide ja põrandate sünteetiliste vaiktasanduskihtidega
   (teatavaks tehtud numbri K(2010) 772 all)
   (EMPs kohaldatav tekst)
   (2010/85/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõike 2 punkti a,
   ning arvestades järgmist:
   
               (1)
            
            
               Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib olla vaja kehtestada tõlgendusdokumentides iga olulise nõude puhul toodete toimivusklassid. Kõnealused dokumendid on avaldatud pealkirja all „Komisjoni teatised nõukogu direktiivi 89/106/EMÜ tõlgendusdokumentide kohta” (2).
            
         
               (2)
            
            
               Tuleohutuse olulise nõude puhul loetletakse tõlgendusdokumendis nr 2 mitmeid omavahel seotud meetmeid, mis koostoimes määratlevad liikmesriikides väljatöötatavad eri tuleohutusstrateegiad.
            
         
               (3)
            
            
               Tõlgendusdokumendis nr 2 täpsustatakse üht neist meetmetest järgmiselt: tule ja suitsu tekke ja leviku piiramine konkreetsel alal ehitustoodete nende omaduste abil, mis soodustavad tulekahju arengut.
            
         
               (4)
            
            
               Kõnealuse piiramise ulatust saab väljendada ainult ehitustoodete erinevate tulele vastupidavuse astmete kaudu lõppkasutuse tingimustes.
            
         
               (5)
            
            
               Ühtlustatud lahendusena võeti komisjoni 8. veebruari 2000. aasta otsusega 2000/147/EÜ, millega rakendatakse nõukogu direktiivi 89/106/EMÜ ehitustoodete liigitamise puhul tuletundlikkustoimivuse järgi, (3) vastu klasside süsteem.
            
         
               (6)
            
            
               Tsementtasandusmaterjalide, kaltsiumsulfaattasandusmaterjalide ja põrandate sünteetiliste vaiktasanduskihtide puhul tuleb kasutada otsusega 2000/147/EÜ kehtestatud klassifikatsiooni.
            
         
               (7)
            
            
               Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkus hästi määratletud ja see on liikmesriikide tuleohutusseadusandjatele selleks küllalt hästi tuntud, et mitte nõuda testimist selle konkreetse näitaja osas.
            
         
               (8)
            
            
               Käesoleva otsusega ettenähtud meetmed on kooskõlas alalise ehituskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida ei ole vaja täiendavalt testida esitatakse lisas.
   Artikkel 2
   Ehitustoodete ja/või -materjalide suhtes kohaldatavad konkreetsed klassid otsusega 2000/147/EÜ vastuvõetud tuletundlikkuse klassifikatsiooni järgi esitatakse lisas.
   Artikkel 3
   Vajadusel käsitatakse tooteid seoses nende lõppkasutustingimustega.
   Artikkel 4
   Käesolev otsus on adresseeritud liikmesriikidele.
   
      Brüssel, 9. veebruar 2010
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 40, 11.2.1989, lk 12.
   
      (2)  EÜT C 62, 28.2.1994, lk 1.
   
      (3)  EÜT L 50, 23.2.2000, lk 14.
   
      LISA
      Käesoleva lisa tabelites loetletakse ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida pole vaja testida.
      
         Tabel 1
      
      
         Tsementtasandusmaterjalide ja kaltsiumsulfaattasandusmaterjalide tuletundlikkuse klassid
      
      
                  Toode (1)
                  
               
               
                  Kihi maksimaalne paksus
                  (mm)
               
               
                  Orgaanilise aine sisaldus
                  (massiprotsent)
               
               
                  Klass (2)
                  
               
            
                  Standardiga EN 13813 kooskõlas tsementtasandusmaterjalid
               
               
                  30
               
               
                  < 20
               
               
                  E
               
            
                  Standardiga EN 13813 kooskõlas kaltsiumsulfaattasandusmaterjalid
               
            
         
      
         Tabel 2
      
      
         Põrandate sünteetiliste vaiktasanduskihtide tuletundlikkuse klassid
      
      
                  Toode (3)
                  
               
               
                  Kihi maksimaalne paksus
                  (mm)
               
               
                  Orgaanilise aine sisaldus
                  (massiprotsent)
               
               
                  Klass (4)
                  
               
            
                  Standardiga EN 13813 kooskõlas põrandate sünteetilised ilma täiteaineta vaiktasanduskihid, mille sideaine on valmistatud epoksü-, polüuretaan-, polümetüülmetakrülaad- või vinüülestrervaigust
               
               
                  4
               
               
                  100
               
               
                  E või Efl
                  
               
            
                  Standardiga EN 13813 kooskõlas põrandate sünteetilised täiteainet sisaldavad vaiktasanduskihid, mille sideaine on valmistatud epoksü-, polüuretaan-, polümetüülmetakrülaad- või vinüülestrervaigust ning mis sisaldavad mineraalset täiteainet
               
               
                  10
               
               
                  < 75
               
            
                  Standardiga EN 13813 kooskõlas põrandate sünteetilised täiteainet sisaldavad vaiktasanduskihid, millele on puistatud kvartsliiva ning mille sideaine on valmistatud epoksü-, polüuretaan-, polümetüülmetakrülaad- või vinüülestrervaigust ning mis sisaldavad mineraalset täiteainet
               
               
                  10
               
               
                  < 75
               
            
         (1)  Kantud mis tahes substraatidele, mille klass on vähemalt D-s2,d0, minimaalne paksus 12 mm ja minimaalne tihedus 680 kg/m3.
      
         (2)  Klass E vastavalt otsuse 2000/147/EÜ lisa tabelile 1, kui tasandusmaterjali kasutatakse aluskihina.
      
         (3)  Kantud mis tahes substraatidele, mille klass on vähemalt A2-s1,d0, minimaalne paksus 6 mm ja minimaalne tihedus 1 800 kg/m3.
      
         (4)  Klass E vastavalt komisjoni otsuse 2000/147/EÜ lisa tabelile 1, kui tasandusmaterjali kasutatakse aluskihina või klass Efl vastavalt komisjoni otsuse 2000/147/EÜ lisa tabelile 2, kui tasandusmaterjali kasutatakse kattekihina.